An adgaw (premna odorata, Blanco; Ingles, Fragrant premna) saróng nagkakáhoy na tinanóm na minalangkáw abót 3-8 metro asín an mga dahon matipanás an poró, asín an bunga birilogbílog na mairóm na lila. An burak kainí berde asin malamutî.  An ginàgâ nin mga dahon asín burak kainí marháy sa hapò, sa pagpatukál kan dukót na plema, pampaluwas gànot, pampatìgab sa duros na nasáray sa tulák. Marháy man iní sa mga nag-aábo.